ddrg/super_eurlex huggingface dataset:
Γνωμοδότηση για την πρόταση οδηγίας του Συμβουλίου για τροποποίηση της οδηγίας 92/117/ΕΟΚ σχετικά με τα μέτρα προστασίας από ορισμένες ζωονόσους και ορισμένους ζωονοσογόνους παράγοντες στα ζώα και στα προϊόντα ζωικής προέλευσης, με σκοπό την πρόληψη της εκδήλωσης κρουσμάτων λοιμώξεων και δηλητηριάσεων τροφικής προέλευσης

(96/C 97/09)

Στις 24 Νοεμβρίου 1995, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την παραπάνω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών, υιοθέτησε τη γνωμοδότησή του στις 11 Ιανουαρίου 1996 (εισηγητής: ο κ. Mayayo Bello).

Κατά την 332α σύνοδο ολομέλειας (συνεδρίαση της 1ης Φεβρουαρίου 1996), η Οικονομική και Κοινωνική Επιτροπή υιοθέτησε με πλειοψηφία και 2 αποχές την ακόλουθη γνωμοδότηση.

1. Με την έγκριση της οδηγίας 92/117/ΕΟΚ («οδηγία περί ζωονόσων»), το Συμβούλιο επέβαλε στα κράτη μέλη την υποχρέωση να συγκεντρώνουν πληροφορίες για την κατάσταση και να τις κοινοποιούν στην Επιτροπή, καθώς επίσης και να της γνωστοποιούν σχέδια και εθνικά μέτρα όσον αφορά τη σαλμονέλλα των πουλερικών.

2. Η ΟΚΕ διαπιστώνει ότι η οδηγία 92/117/ΕΟΚ παρουσιάζει δυσκολία εφαρμογής σε διάφορα κράτη μέλη και υποστηρίζει την πρόθεση της Επιτροπής να προχωρήσει σε πλήρη αναθεώρηση.

3. Η ΟΚΕ κατανοεί τους λόγους που αναφέρονται από την Επιτροπή για την επανάκτηση του χρόνου που είναι αναγκαίος για την αναθεώρηση και τη σύνταξη της απαραίτητης ενημερωτικής έκθεσης που προβλέπεται στο άρθρο 15α.

4. Η ΟΚΕ αναγνωρίζει ότι η οδηγία 92/117/ΕΟΚ παρουσιάζει ορισμένες ελλείψεις, αλλά εκφράζει τη λύπη του για το γεγονός ότι τα κράτη μέλη δεν τήρησαν επαρκώς την οδηγία. Η μη εφαρμογή των μέτρων ελέγχου, έχει ως αποτέλεσμα τη στρέβλωση του ανταγωνισμού μεταξύ των παραγωγών πουλερικών των διαφόρων χωρών.

5. Επικρατεί όλο και μεγαλύτερη ανησυχία μεταξύ των καταναλωτών για τη σαλμονέλλα, ενώ ορισμένες χώρες έχουν καταβάλει σημαντικές προσπάθειες. «Τις οποίες η ΟΚΕ θεωρεί αναγκαίες για την υλοποίηση της δέσμευσης που περιλαμβάνει η Συνθήκη για την Ευρωπαϊκή Ένωση σχετικά με την προώθηση της επίτευξης υψηλού επιπέδου προστασίας της υγείας.»

6. Η ΟΚΕ γνωστοποιεί το ενδιαφέρον της σχετικά με το πρόβλημα του ελέγχου και της προστασίας από τις ζωογόνους νόσους και ζητεί τη δέουσα συμμετοχή της ΟΚΕ στις διαβουλεύσεις για την πρόταση της νέας οδηγίας που θα επιτρέψει να διατηρηθεί, μέσω των κατάλληλων μέσων, η διασφάλιση ότι δεν θα επιδεινωθεί η υπάρχουσα κατάσταση, κυρίως στις χώρες που έθεσαν σε εφαρμογή την Οδηγία.

Λόγω της επείγουσας ανάγκης επέκτασης και επίσπευσης της εφαρμογής των μέτρων ελέγχου για την καταπολέμηση της σαλμονέλλας σε ολόκληρη την ΕΕ, η ΟΚΕ συνιστά από την Επιτροπή και τα άλλα ενδιαφερόμενα μέρη να διοργανώσουν μία Δημόσια Διάσκεψη σχετικά με το θέμα αυτό.

Βρυξέλλες, 1η Φεβρουαρίου 1996.

Ο Πρόεδρος της

Οικονομικής και Κοινωνικής Επιτροπής

Carlos FERRER
Γνωμοδότηση για την πρόταση οδηγίας του Ευρωπαϊκού Κοινοβουλίου και του Συμβουλίου για τροποποίηση της οδηγίας 89/686/ΕΟΚ για την προσέγγιση των νομοθεσιών των κρατών μελών σχετικά με τα μέσα ατομικής προστασίας (ΜΑΠ)

(96/C 97/02)

Στις 29 Ιανουαρίου 1996 και σύμφωνα με το άρθρο 100 Α της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την παραπάνω πρόταση.

Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 10 Ιανουαρίου 1996 με βάση την εισηγητική έκθεση του κ. Wright.

Κατά την 332η σύνοδο ολομέλειάς (συνεδρίαση της 31ης Ιανουαρίου 1996), η Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση.

1. Γενικές παρατηρήσεις

Η ΟΚΕ έχει εκφράσει σε εύθετο χρόνο τη γνώμη της για τις σημαντικές πτυχές της οδηγίας για τα μέσα ατομικής προστασίας (ΜΑΠ) ().

Σκοπός της πρότασης οδηγίας που παρουσιάζει σήμερα η Επιτροπή είναι να καταργηθεί η υποχρέωση αναγραφής σε κάθε τεμάχιο ΜΑΠ του έτους επίθεσης του σήματος ΕΚ. Δεν περιορίζεται καμία πτυχή που αφορά την υγεία και την ασφάλεια των χρηστών και η Επιτροπή διεξήγαγε κανονικές τεχνικές διαβουλεύσεις με τα ενδιαφερόμενα μέρη (τα οποία εξέφρασαν την επιδοκιμασία τους).

Η ΟΚΕ εγκρίνει, συνεπώς, την παρούσα πρόταση, που αποσκοπεί στην απλούστευση των δαπανηρών διοικητικών απαιτήσεων που επιβάλλονται στους κατασκευαστές.

Βρυξέλλες, 31 Ιανουαρίου 1996.

Ο Πρόεδρος της

Οικονομικής και Κοινωνικής Επιτροπής

Carlos FERRER

() ΕΕ αριθ. C 337 της 31. 12. 1988.
12.2.96 1EL1ΕπίσημηΕφημερίδατωνΕυρωπαϊκώνΚοινοτήτων Αριθ.C39/25
Γνωμοδοτησηγιατοσχέδιοκανονισμού(ΕΚ)τουΣυμβουλίουγιατιςστατιστικέςδηλώσειςπουαφορούν
τηναεροπορικήμεταφοράεπιβατών,εμπορευμάτωνκαιταχυδρομείου
(96/C39/04)
Στις4Οκτωβρίου1995,καισυμφωνάμετοάρθρο198τηςΣυνθήκηςπερίιδρύσεωςτωνΕυρωπαϊκών
Κοινοτήτων ,τοΣυμβούλιοαποφάσισεναζητήσειαπότηνΟΚΕναγνωμοδοτήσεισχετικάμετοανωτέρω
σχέδιοκανονισμού .
Τοτμήμαμεταφορώνκαιεπικοινωνιών ,στοοποίοείχεανατεθείηπροετοιμασίατωνσχετικώνεργασιών
τηςΟΚΕ,υιοθέτησετηγνωμοδότησήτουστις8Νοεμβρίου1995,μεβάσηεισηγητικήέκθεσητουκ.
Moreland.
Στην330ήσύνοδοτηςολομέλειάςτης(συνεδρίασητης22αςΝοεμβρίου1995),ηΟΚΕυιοθέτησεομόφωνα
τηνακόλουθηγνωμοδότηση .
1.HπρότασητηςΕπιτροπής
1.1.HΕπιτροπήπιστεύειότιμεταστοιχείαπουέχουν
συγκεντρωθείμέχρισήμερααπότηΣτατιστικήΥπηρεσίαέχει
δημιουργηθείμιαχρήσιμητράπεζαδεδομένων,ηοποίαόμως
παραμένειανολοκλήρωτηκαιμηεναρμονισμένη -.Ενόψειτης
αυξημένηςζήτησηςαξιόπιστωνκαισυγκρίσιμωνστοιχείων,η
Επιτροπήπροτείνεινασυγκεντρώνονται απότακράτημέλη
εναρμονισμέναστοιχείαταοποίαθαδιαβιβάζονταιστηΣτα­
τιστικήΥπηρεσίατωνΕΚ.Μεβάσηταστοιχείααυτά,η
Επιτροπήθαεξάγειτιςκατάλληλεςστατιστικέςπληροφορίες .2.2.1.ΤοΣυμβούλιοκαιτοΕΚπρεπεινασυμφωνήσουν
γιατηδιάθεσηεπαρκώνκονδυλίων·
2.2.2.Hπρόσβασηστασυγκεντρωθέντα δεδομέναπρέπεινα
είναιεύκολη,χωρίςναθίγεταιτοεπαγγελματικόαπόρρητο.
Επίσης,ηεπεξεργασίατωνδεδομένωναυτώνδενθαπρέπει
ναπεριορίζειτηχρησιμότητάτους.
2.2.3.Εκτιμώνταςτημεταφορικήικανότητααεροσκαφών ,
ηΕπιτροπήθαπρέπειναλαμβάνειυπόψηότιμεταξύαερομετα­
φορέωνυπάρχουνδιαφορέςόσοναφοράτηνεσωτερική
διαρρύθμισηαεροσκαφώντουιδίουτύπου.
2.2.4.HΟΚΕεπιδοκιμάζειτηνπρόθεσητηςΕπιτροπήςνα
αποφευχθείηεπιβάρυνσητωναερολιμένωνκαιτωναερομετα­
φορέωνμεπρόσθετεςδαπάνεςκαισημειώνειτιςεξαιρέσειςπου
προβλέπονταιυπέρτωνμικρώναερολιμένων .Στηνπερίπτωση
αυτή,ηΕπιτροπήθαπρέπειναεξετάσειτηδυνατότηταεξαίρε­
σηςτωνπτήσεωναεροταξίαπότονορισμόπουισχύειγιατις
έκτακτεςγραμμές.
2.2.5.HΟΚΕεπιδοκιμάζειτηνπρότασηυποβολήςεκθέσεων,
πουαναφέρεταιστοάρθρο8.Προτείνειδε,εκτόςαπότο
Συμβούλιο,νασυμπεριληφθείκαιηίδιαμαζίμετοΕυρωπαϊκό
Κοινοβούλιοστονκατάλογοτωνπαραληπτώντωνεκθέσεων
αυτών.2.Παρατηρήσεις
2.1.Ενόψειτηςβελτίωσηςκαιτηςεναρμόνισηςτωνπλη­
ροφοριακώνστοιχείωνπουαφορούντιςαερομεταφορές ,η
ΟΚΕεπικροτείτηνπρότασητηςΕπιτροπήςκαιθεωρεί,
συνεπώς,ότιπρέπειναεγκριθείαπότοΣυμβούλιο .
2.2.ΚατάτηνάποψητηςΟΚΕθαπρέπειναληφθούνυπόψη
ταακόλουθασημεία:
Βρυξέλλες,22Νοέμβριου1995.
OΠροεδροςτης
ΟικονομικήςκαιΚοινωνικήςΕπιτροπής
CarlosFERRER
Γνωμοδότηση για την πρόταση κανονισμού (ΕΚ) του Συμβουλίου όσον αφορά τους κοινούς κανόνες που εφαρμόζονται στις μεταφορές εμπορευμάτων ή προσώπων μέσω εσωτερικών πλωτών οδών μεταξύ των κρατών μελών, ενόψει της καθιέρωσης στις μεταφορές αυτές της ελεύθερης παροχής υπηρεσιών ()

(95/Ή 301/05)

Στις 6 Ιουνίου 1995 και σύμφωνα με το άρθρο 75 της συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα μεταφορών και επικοινωνιών στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 10 Ioυλίου 1995, με βάση την εισηγητική έκθεση του κ. Whitworth.

Κατά την 328η σύνοδο ολομέλειάς της (συνεδρίαση της 13ης Σεπτεμβρίου 1995), η Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση.

1. Προτεινόμενος Κανονισμός

1.1. Ο προτεινόμενος Κανονισμός έχει έναν ειδικό και περιορισμένο στόχο, να επιβεβαιώσει δηλαδή ότι ένας μεταφορέας που είναι εγκατεστημένος στην Κοινότητα πρέπει να μπορεί να μεταφέρει αγαθά και επιβάτες δι`εσωτερικών πλωτών οδών μεταξύ των κρατών μελών χωρίς διακρίσεις λόγω εθνικότητας ή τόπου εγκατάστασης.

1.2. Αυτό ευθυγραμμίζεται με την απόφαση του Ευρωπαϊκού Δικαστηρίου του 1985, σύμφωνα με το άρθρο 75(1)(α) της Συνθήκης, που υποχρεώνει το Συμβούλιο να θεσπίσει τους κανόνες που θα διέπουν την πρόσβαση στην αγορά των εσωτερικών πλωτών οδών.

1.3. Έως τώρα η Επιτροπή δεν είχε θεωρήσει αναγκαίο να προτείνει παρόμοιο Κανονισμό δεδομένου ότι η ελευθερία παροχής υπηρεσιών υφίστατο, στην πράξη, πριν από τη Συνθήκη. Ωστόσο, διμερείς συμφωνίες μεταξύ της Αυστρίας και δύο άλλων κρατών μελών που είχαν συναφθεί πριν από την ένταξη της χώρας αυτής περιέχουν διατάξεις που δεν είναι συμβατές με την ελευθερία παροχής υπηρεσιών στον τομέα αυτό. Είναι αναγκαίο για τα ενδιαφερόμενα κράτη μέλη να τροποποιήσουν τις συμφωνίες αυτές για να συμμορφωθούν με τον Κανονισμό.

2. Γενικές παρατηρήσεις

2.1. Η ΟΚΕ επικροτεί τον προτεινόμενο Κανονισμό δεδομένου ότι, όχι μόνο είναι αναγκαίος για να υπάρξει συμμόρφωση με την απόφαση του Ευρωπαϊκού Δικαστηρίου, αλλά επίσης είναι σύμφωνος και με την αρχή της ελευθερίας παροχής υπηρεσιών την οποία η ΟΚΕ έχει υποστηρίξει σε πολυάριθμες γνωμοδοτήσεις που αφορούν τους διάφορους τύπους μεταφορών.

2.2. Οι επιπτώσεις του Κανονισμού στο σύστημα «εκ περιτροπής» που εφαρμόζεται στην Ολλανδία, τη Γαλλία και το Βέλγιο θα εξεταστεί από την ΟΚΕ στην επικείμενη γνωμοδότησή της σχετικά με την Ανακοίνωση της Επιτροπής για την κοινοτική πολιτική περί της οργανώσεως της αγοράς εσωτερικών πλωτών μέσων και των μέτρων υποστήριξης (COM(95) 199 τελικό).

Βρυξέλλες, 13 Σεπτεμβρίου 1995.

Ο Πρόεδρος της

Οικονομικής και Κοινωνικής Επιτροπής

Carlos FERRER

() ΕΕ αριθ. C 164 της. 30. 6. 1995, σ. 9.
Γνωμοδότηση για την πρόταση οδηγίας του Συμβουλίου περί τροποποίησης της οδηγίας 91/439/ΕΟΚ για την άδεια οδήγησης

(95/C 301/07)

Στις 6 Ιουλίου 1995, και σύμφωνα με το άρθρο 75 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την ανωτέρω πρόταση.

Το τμήμα μεταφορών και επικοινωνιών στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 10 Ιουλίου 1995 με βάση εισηγητική έκθεση του κ. Donovan.

Κατά την 328η σύνοδο ολομέλειας, της 13ης και 14ης Σεπτεμβρίου 1995 (συνεδρίαση της 13ης Σεπτεμβρίου 1995) η Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση.

1. Εισαγωγή

1.1. Η οδηγία 80/1263/ΕΟΚ () καθιέρωσε κοινοτικό υπόδειγμα εθνικής άδειας οδήγησης για τη διευκόλυνση της κυκλοφορίας των προσώπων που μετακινούνται στο εσωτερικό της Κοινότητας ή που εγκαθίστανται σε κράτος μέλος διαφορετικό από εκείνο στο οποίο εξετάσθηκαν για να λάβουν άδεια οδήγησης.

1.2. Η πρώτη αυτή οδηγία αντικαταστάθηκε από την οδηγία 91/439/ΕΟΚ () η οποία προσαρμόζει το υπόδειγμα που καθιέρωσε η οδηγία 80/1263/ΕΟΚ για να ληφθεί ιδίως υπόψη η εναρμόνιση των κατηγοριών των οχημάτων και για να διευκολυνθεί η κατανόηση των αδειών οδήγησης. Η οδηγία αυτή τίθεται σε ισχύ την 1η Ιουλίου 1996.

1.3. Η Επιτροπή προτείνει τώρα την τροποποίηση της οδηγίας 91/439/ΕΟΚ με στόχο να παρασχεθεί στα κράτη μέλη η δυνατότητα να εκδίδουν άδεια οδήγησης εναλλακτικής μορφής (τύπου «πιστωτικής κάρτας»).

2. Γενικές παρατηρήσεις

2.1. Στη γνωμοδότησή της, της 26ης Απριλίου 1989 (), η Οικονομική και Κοινωνική Επιτροπή υποστήριξε θερμά την οδηγία 91/439/ΕΟΚ.

2.2. Τα τελευταία χρόνια, ορισμένα κράτη μέλη εξεδήλωσαν την επιθυμία να βελτιωθεί περαιτέρω η οδηγία αυτή.

2.3. Οι προτεινόμενες τροποποιήσεις καταρτίσθηκαν για να ανταποκριθούν στις προσδοκίες αυτές με την ιδέα της προαιρετικής άδειας οδήγησης τύπου «πιστωτικής κάρτας», ενώ παράλληλα επιχειρούν να λάβουν υπόψη τις ενδεχόμενες μελλοντικές τεχνολογικές εξελίξεις που θα αποφασισθούν.

2.4. Οι προτάσεις είναι ιδιαίτερα πρωτοποριακές και σαφώς συνεπείς με την περαιτέρω εξέλιξη της ενιαίας αγοράς.

2.5. Συνεπώς, η ΟΚΕ υποστηρίζει πλήρως τις προτεινόμενες τροποποιήσεις της Επιτροπής.

Βρυξέλλες, 13 Σεπτεμβρίου 1995.

Ο Πρόεδρος της

Οικονομικής και Κοινωνικής Επιτροπής

Carlos FERRER

() Πρώτη οδηγία του Συμβουλίου της 4. 12. 1980 περί καθιερώσεως κοινοτικής άδειας οδηγήσεως - ΕΕ αριθ. L 375 της 31. 12. 1980, σ. 1 - Ειδική έκδοση ΕΕ στα ελληνικά: κεφάλαιο 13, τόμος 10, σ. 89. Γνωμοδότηση της ΟΚΕ, ΕΕ αριθ. C 197 της 23. 8. 1976, σ. 32.

() ΕΕ αριθ. L 237 της 24. 8. 1991, σ. 1.

() ΕΕ αριθ. C 159 της 26. 6. 1989, σ. 21.
Γνωμοδότηση για το σχέδιο κανονισμού (ΕΚ) αριθ. /95 του Συμβουλίου περί τροποποιήσεως του κανονισμού (ΕΚ) αριθ. 2062/94 περί ιδρύσεως του Ευρωπαϊκού Οργανισμού για την ασφάλεια και την υγεία στην εργασία (95/C 236/13)

Στις 20 Φεβρουαρίου 1995, και σύμφωνα με τις διατάξεις του άρθρου 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο ζήτησε τη γνωμοδότηση της Οικονομικής και Κοινωνικής Επιτροπής για το σχέδιο κανονισμού (ΕΚ) αριθ. /95 του Συμβουλίου περί τροποποιήσεως του κανονισμού (ΕΚ) αριθ. 2062/94 περί ιδρύσεως του Ευρωπαϊκού Οργανισμού για την ασφάλεια και την υγεία στην εργασία.

Το τμήμα κοινωνικών, οικογενειακών, εκπαιδευτικών και πολιτισμικών θεμάτων, στο οποίο ανατέθηκε η προετοιμασία των σχετικών εργασιών, υιοθέτησε τη γνωμοδότησή του στις 11 Μαΐου 1995 με βάση την εισηγητική έκθεση του κ. Etty, μόνου εισηγητή.

Κατά την 326η σύνοδο ολομέλειας, 31η Μαΐου και 1η Ιουνίου 1995 (συνεδρίαση της 31ης Μαΐου 1995), η Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση.

1. Η ΟΚΕ παραπέμπει στην προηγούμενη γνωμοδότησή της σχετικά με τον κανονισμό του Συμβουλίου περί ιδρύσεως του Ευρωπαϊκού Οργανισμού για την ασφάλεια και την υγεία στην εργασία της 29ης Απριλίου 1992 (), και ιδιαίτερα στις παρατηρήσεις της επί του άρθρου 8. Εκφράζει την ικανοποίησή της για το γεγονός ότι η Επιτροπή προτείνει, επί του παρόντος, να εκπροσωπούνται οι εργοδότες και οι εργαζόμενοι κάθε κράτους μέλους στο διοικητικό συμβούλιο του εν λόγω Οργανισμού.

2.1. Η αύξηση των μελών του διοικητικού συμβουλίου από 27 σε 48 μέλη, προφανώς, θα επιβαρύνει ακόμη περισσότερο τον προϋπολογισμό του Οργανισμού, τον οποίο η ΟΚΕ θεωρούσε ήδη ως εξαιρετικά ανεπαρκή τόσο λόγω της σημαντικής ποικιλομορφίας του έργου του Οργανισμού όσο και λόγω των ποιοτικών προτύπων που θα πρέπει να πληροί.

2.2. Κατά συνέπεια, η ΟΚΕ εκτιμά ότι ο προϋπολογισμός του Οργανισμού πρέπει να αυξηθεί.

3. Η ΟΚΕ αδυνατεί να συμφωνήσει με την πρόταση που διατυπώνεται στο άρθρο 8.6 της παρούσας πρότασης, βάσει της οποίας εκχωρούνται δύο ψήφοι σε κάθε εκπρόσωπο κυβερνήσεως που συμμετέχει στο διοικητικό συμβούλιο, ενώ μόνο μια ψήφος στα υπόλοιπα μέλη. Τούτο μπορεί να γίνει αποδεκτό μόνον για αποφάσεις οι οποίες άπτονται θεμάτων του προϋπολογισμού. Σε οποιαδήποτε άλλη περίπτωση, κάθε μέλος του διοικητικού συμβουλίου θα πρέπει να έχει μια ψήφο.

Βρυξέλλες, 31 Μαΐου 1995.

Ο Πρόεδρος της

Οικονομικής και Κοινωνικής Επιτροπής

Carlos FERRER

() ΕΕ αριθ. C 169 της 6. 7. 1992.
Γνωμοδότηση για την πρόταση κανονισμού (ΕΚ) του Συμβουλίου για την προσαρμογή του κανονισμού (ΕΟΚ) αριθ. 404/93 όσον αφορά την ποσότητα της ετήσιας δασμολογικής ποσόστωσης εισαγωγής μπανανών στην Κοινότητα μετά την προσχώρηση της Αυστρίας, της Φιλανδίας και της Σουηδίας (95/C 236/23)

Στις 27 Απριλίου 1995, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Η Οικονομική και Κοινωνική Επιτροπή αποφάσισε να ορίσει ως γενικό εισηγητή της γνωμοδότησής της τον κ. Colombo.

Κατά την 326η σύνοδο ολομέλειας, της 31ης Μαΐου και 1ης Ιουνίου 1995 (συνεδρίαση της 31ης Μαΐου 1995), η ΟΚΕ υιοθέτησε με μεγάλη πλειοψηφία, 12 ψήφους κατά και 26 αποχές την ακόλουθη γνωμοδότηση.

1. Η πρόταση της Επιτροπής επιδιώκει στην προσαρμογή της δασμολογικής ποσόστωσης που καθορίζεται στον κανονισμό (ΕΟΚ) αριθ. 404/93 του Συμβουλίου για την εισαγωγή μπανανών τρίτων χωρών και μη παραδοσιακών μπανανών ΑΚΕ, ώστε να ληφθούν υπόψη οι καταναλωτικές ανάγκες της Σουηδίας, της Φινλανδίας και της Αυστρίας.

2. Η αύξηση κατά 353 000 τόννους, την οποία προτείνει η Επιτροπή, αντικατοπτρίζει επαρκώς την ετήσια κατανάλωση μπανανών στα τρία νέα κράτη μέλη.

3. Η ΟΚΕ εγκρίνει την πρόταση κανονισμού του Συμβουλίου, με την οποία προσαρμόζεται η ποσότητα της δασμολογικής ποσόστωσης εισαγωγής μπανανών, ως συνέπεια της ένταξης της Σουηδίας, της Φινλανδίας και της Αυστρίας.

Βρυξέλλες, 31 Μαΐου 1995.

Ο Πρόεδρος της

Οικονομικής και Κοινωνικής Επιτροπής

Carlos FERRER
Γνωμοδότηση για την πρόταση οδηγίας του Ευρωπαϊκού Κοινοβουλίου και του Συμβουλίου που τροποποιεί την οδηγία 79/581/ΕΟΚ του Συμβουλίου περί της προστασίας των καταναλωτών όσον αφορά την αναγραφή των τιμών των τροφίμων όπως τροποποιήθηκε από την οδηγία 88/315/ΕΟΚ του Συμβουλίου, και την οδηγία 88/314/ΕΟΚ του Συμβουλίου περί της προστασίας των καταναλωτών όσον αφορά την αναγραφή των τιμών των μη εδώδιμων προϊόντων()

(95/C 155/02)

Στις 19 Ιανουαρίου 1995, και σύμφωνα με τις διατάξεις του άρθρου 100 A της Συνθήκης περί ιδρύσεως της Ευρωπαϊκής Οικονομικής Κοινότητας, το Συμβούλιο αποφάσισε να ζητήσει από την Οικονομική και Κοινωνική Επιτροπή να γνωμοδοτήσει για την ανωτέρω πρόταση.

Το τμήμα περιβάλλοντος, δημόσιας υγείας και κατανάλωσης στο οποίο ανατέθηκε η προετοιμασία των σχετικών εργασιών κατήρτισε τη γνωμοδότησή του με βάση την εισηγητική έκθεση του κ. Regaldo στις 4 Απριλίου 1995.

Η Οικονομική και Κοινωνική Επιτροπή υιοθέτησε στις 27 Απριλίου 1995, στη διάρκεια της 325ης συνόδου ολομέλειας, με μεγάλη πλειοψηφία και 4 αποχές την ακόλουθη γνωμοδότηση.

1. Πρόλογος

1.1. Δύο οδηγίες προβλέπεται να τεθούν σε ισχύ από της Ιουνίου 1995. Πρόκειται για την οδηγία 79/381/ΕΟΚ όπως τροποποιήθηκε από την οδηγία 88/315/ΕΚ περί της προστασίας των καταναλωτών όσον αφορά την αναγραφή των τιμών των τροφίμων, και για την οδηγία 314/88/ΕΟΚ περί της προστασίας των καταναλωτών όσον αφορά την αναγραφή των τιμών των μη εδώδιμων προϊόντων. Μολαταύτα, πολλά κράτη μέλη της ΕΕ δεν έχουν θέσει ακόμη σε πλήρη εφαρμογή τις οδηγίες αυτές στο πλαίσιο των εθνικών τους νομοθεσιών. Εάν οι οδηγίες αυτές ισχύουν πράγματι από 6ης Ιουνίου 1995, πολλά κράτη μέλη θα υποβληθούν σε κυρώσεις.

1.2. Συνεπώς η Επιτροπή θεωρεί αναγκαίο να αναβάλει την ημερομηνία εφαρμογής των οδηγιών περί αναγραφής των τιμών επί τέσσερα επιπλέον έτη, λόγω των δυσκολιών που συνεπάγεται η ισχύς τους στις διάφορες χώρες.

1.3. Μολαταύτα η Επιτροπή εμμένει στο γεγονός ότι θα υποβάλει νέα και απλοποιημένη οδηγία που θα γεφυρώνει τις διαφορές μεταξύ των κρατών μελών, οι οποίες απορρέουν από τις διαφορετικές αξιολογήσεις των προαναφερθέντων οδηγιών.

2. Παρατηρήσεις

2.1. Η Οικονομική και Κοινωνική Επιτροπή εγκρίνει την πρόταση της Επιτροπής περί αναβολής της ημερομηνίας θέσεως σε ισχύ των οδηγιών επί τέσσερα επιπλέον έτη, ήτοι από 6 Ιουνίου 1995, σε 6 Ιουνίου 1999.

2.2. Η ΟΚΕ εμμένει στην άποψη ότι η ημερομηνία αυτή πρέπει να είναι η τελική και οριστική και ότι η ΟΚΕ δια της παρούσης δηλώνει ότι δεν θα παράσχει τη συγκατάθεσή της για οιαδήποτε επιπλέον αναβολή πέραν της ημερομηνίας αυτής.

2.3. Η ΟΚΕ ελπίζει συνεπώς ότι οι δυσκολίες της Επιτροπής θα επιλυθούν ταχέως και προτρέπει την Επιτροπή να υποβάλει συντόμως ένα νέο και γενικότερα αποδεκτό κείμενο επί του οποίου θα γνωμοδοτήσει η ΟΚΕ.

Βρυξέλλες, 27 Απριλίου 1995.

Ο Πρόεδρος της

Οικονομικής και Κοινωνικής Επιτροπής

Carlos FERRER

() ΕΕ αριθ. C 377 της 31. 12. 1994, σ. 16.
Γνωμοδότηση για την πρόταση οδηγίας του Συμβουλίου για την τροποποίηση της οδηγίας 77/388/ΕΟΚ σχετικά με το κοινό σύστημα φόρου προστιθέμενης αξίας (φορολογία γεωργικών προϊόντων) (95/C 236/02)

Στις 4 Απριλίου 1995, και σύμφωνα με το άρθρο 99 της Συνθήκης περί ιδρύσεως της Ευρωπαϊκής Οικονομικής Κοινότητας, η Επιτροπή αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα οικονομικών, δημοσιονομικών και νομισματικών υποθέσεων, στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 16 Mαΐου 1995 με βάση την έκθεση του κ. Giacomelli, μόνου εισηγητή.

Κατά την 326η σύνοδο ολομέλειας της 31ης Μαΐου και 1ης Ιουνίου 1995 (συνεδρίαση της 31ης Μαΐου 1995) η Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση.

1. Η ΟΚΕ διαπιστώνει ότι, σύμφωνα με την έκθεση της Επιτροπής που συνοδεύει την υπό εξέταση πρόταση οδηγίας, μπορεί να συναχθεί το συμπέρασμα ότι, « καθώς δεν υπάρχει σαφής απόδειξη ότι οι διαφορές του ΦΠΑ προκαλούν σημαντικές στρεβλώσεις στην ανταγωνιστική θέση των υποκειμένων στο φόρο προσώπων που πραγματοποιούν ενδοκοινοτικές συναλλαγές, δεν υπάρχει αυτή τη στιγμή κανένας λόγος να υποτεθεί ότι η εσωτερική αγορά δεν λειτουργεί ικανοποιητικά ».

1.1. Είναι εξίσου ορθό ότι, όσον αφορά το ΦΠΑ, δεν πρέπει να παραβλέπεται ο στόχος της εναρμόνισης, όπως ορίζεται στο άρθρο 99 της Συνθήκης, προς όφελος της λειτουργίας της εσωτερικής αγοράς.

1.2. Για να μην υπάρχουν κενά, πρέπει να προστεθεί ότι στη μελέτη της οποίας την διενέργεια ζήτησε η Επιτροπή, και η οποία καταλήγει σε συμπέρασμα ανάλογο με αυτό που προαναφέρθηκε, δεν μπόρεσαν να συμπεριληφθούν (καταρτίσθηκε τον Αύγουστο 1994) στοιχεία που να προκύπτουν από την εμπειρία των νέων κρατών μελών (Αυστρίας, Φινλανδίας, Σουηδίας).

2. Παρά το συνολικά θετικό συμπέρασμα στο οποίο καταλήγει η έκθεση της Επιτροπής, στο γεωργικό τομέα παρουσιάζονται προβλήματα για ορισμένα ειδικά προϊόντα (δηλ. τα άνθη, τα φυτά, κ.λ.π. καθώς και το μαλλί, το ξύλο για βιομηχανική χρήση και τα καυσόξυλα) των οποίων οι συναλλαγές επλήγησαν από την εφαρμογή μειωμένων συντελεστών ή μηδενικού συντελεστή από ορισμένα κράτη μέλη, στην οποία τα λοιπά κράτη μέλη δεν μπορούν να αντιταχθούν δεδομένου ότι, ύστερα από την υιοθέτηση της οδηγίας 92/77/ΕΟΚ της 19ης Οκτωβρίου 1992 (), δεν έχουν πλέον το δικαίωμα να μειώσουν εκ των υστέρων τους συντελεστές τους (άρθρο 12, παράγραφος 3δ της οδηγίας 77/388/ΕΟΚ). Η υπό εξέταση πρόταση οδηγίας αποσκοπεί στην κατάργηση της απαγόρευσης του άρθρου 12, παράγραφος 3δ, και στην επί διετία παράταση της δυνατότητας όλων των κρατών μελών να εφαρμόσουν τους συντελεστές για τα ως άνω γεωργικά προϊόντα ή να καθιερώσουν μειωμένους συντελεστές.

3. Κατά συνέπεια, η ΟΚΕ συμφωνεί με την πρόταση οδηγίας, η οποία εντάσσεται στο πλαίσιο των απαραίτητων μέτρων για την ομαλή λειτουργία της ενιαίας αγοράς.

Βρυξέλλες, 31 Μαΐου 1995.

Ο Πρόεδρος της

Οικονομικής και Κοινωνικής Επιτροπής

Carlos FERRER

() Γνωμοδότηση ΟΚΕ, ΕΕ αριθ. C 322 της 31. 12. 1990, σ. 121 7 Οδηγία 92/77/ΕΟΚ, ΕΕ αριθ. L 366 της 31. 10. 1991, σ. 1.